## Pravilnik o postupku homologacije motornih vozila na dva ili tri kotača s obzirom na prostor za ugradbu stražnje registarske pločice TPV 210

### NN 72/2005 (13.6.2005.), Pravilnik o postupku homologacije motornih vozila na dva ili tri kotača s obzirom na prostor za ugradbu stražnje registarske pločice TPV 210

# DRŽAVNI ZAVOD ZA MJERITELJSTVO

**1420**

Temeljem članka 275. stavak 3. Zakona o sigurnosti
prometa na cestama (»Narodne novine« broj 105/04), ravnatelj Državnog zavoda za
mjeriteljstvo donosi

## PRAVILNIK

### O POSTUPKU HOMOLOGACIJE MOTORNIH VOZILA NA DVA ILI TRI KOTAČA S OBZIROM NA PROSTOR ZA UGRADBU STRAŽNJE REGISTARSKE PLOČICE TPV 210 (IZDANJE 00)(\*)

Članak 1.

Ovim se pravilnikom uređuje postupak homologacije motornih vozila kategorije L(1) s obzirom na
prostor za ugradbu stražnje registarske pločice.

Članak 2.

Tehnički zahtjevi u postupku homologacije
navedeni su u prilogu, koji čini sastavni dio ovoga pravilnika, a postupak homologacije u člancima 7. – 9. Pravilnika o homologaciji tipa motornih vozila na dva ili tri kotača.

Članak 3.

Tijelo za homologaciju
vozila, u smislu odredaba ovoga pravilnika, je Državni zavod za mjeriteljstvo
(u daljnjemu tekstu: Zavod).

Članak 4.

Zavod će dodijeliti certifikat o homologaciji tipu vozila s obzirom na prostor za ugradbu
stražnje registarske pločice prema obrascu u dodatku 2. priloga, ako prostor za
ugradbu stražnje registarske pločice toga tipa vozila zadovoljava zahtjeve iz
priloga ovoga pravilnika.

Članak 5.

Vozila, s obzirom na prostor za ugradbu stražnje
registarske pločice, mogu se homologirati, uvoziti i
stavljati na tržište ako zadovoljavaju zahtjeve ovoga pravilnika i njegovoga
priloga.

Članak 6.

Zavod može ovlastiti pravnu ili fizičku osobu za
obavljanje poslova tehničke službe ako ta osoba ispunjava sljedeće uvjete:

– zadovoljava zahtjeve norme HRN EN ISO/IEC
17025 za osposobljenost ispitnih laboratorija za područje ispitivanja prema
zahtjevima ovoga pravilnika

– može dokazati poznavanje metoda i postupaka
ispitivanja sadržanih u prilogu ovoga pravilnika.

– ima najmanje jednoga djelatnika školske spreme
VII/1 strojarskoga smjera.

Članak 7.

Ovaj pravilnik stupa na snagu osam dana od dana
objave u »Narodnim novinama«, a počet će se primjenjivati s danom pristupa
Republike Hrvatske Europskoj uniji.

Klasa: 011-02/05-03/08

Urbroj: 558-04/12-05-1

Zagreb, 2. lipnja 2005.

Ravnatelj

Državnog zavoda za mjeriteljstvo

**dr****. sc. Marijan Andrašec, dipl. ing**., v. r.

\_\_\_\_\_\_\_\_\_\_\_

(\*)
Ovaj pravilnik preuzima sadržaj Direktive Vijeća 93/94/EEC o prostoru za
ugradbu stražnje registarske pločice na motorna vozila na dva ili tri kotača, s
uključenim izmjenama i dopunama u Direktivi Komisije 1999/26/EC.

(1) Definicija vozila i kategorizacija dani su u članku
2. Pravilnika o homologaciji tipa motornih vozila na
dva ili tri kotača (»Narodne novine« br. 115/04).

PRILOG

|  |  |
| --- | --- |
| 1. | DIMENZIJE |
|  | Dimenzije prostora za ugradbu stražnje registarske pločice za motorna vozila na dva ili tri kotača(1) su sljedeće: |
| 1.1. | Mopedi i laki četverocikli bez nadogradnje’. |
| 1.1.1. | Širina:100 mm |
| 1.1.2. | Visina:175 mm |
|  | ili |
| 1.1.3. | Širina:145 mm |
| 1.1.4. | Visina:125 mm |
| 1.2 | Motocikli, tricikli najveće snage do 15 kW i četverocikli, osim lakih četverocikla, bez nadogradnje. |
| 1.2.1.. | Širina:280 mm |
| 1.2.2.. | Visina:210 mm |
| 1.3. | Motocikli, tricikli najveće snage veće od 15 kW, laki četverocikli opremljeni nadogradnjom i četverocikli, osim lakih četverocikla  opremljenih nadogradnjom. |
| 1.3.1. | Primjenjuju se odredbe za osobne automobile navedene u Pravilniku TPV 104. |
| 2. | POLOŽAJ OPĆENITO |
| 2.1. | Prostor za ugradbu stražnje registarske pločice mora biti na stražnjoj strani vozila takav da se: |
| 2.1.1. | pločica može postaviti između uzdužnih ravnina koje prolaze kroz vanjske rubove vozila. |
| 3. | NAGIB |
| 3.1. | Stražnja registarska pločica: |
| 3.1.1. | mora biti pod pravim kutom u odnosu na uzdužnu ravninu vozila; |
| 3.1.2. | može biti nagnuta u odnosu na vertikalnu ravninu najviše 30° kod neopterećenog vozila, kad je lice ploče na kojem je registarski broj okrenuto prema gore; |
| 3.1.3. | može biti nagnuta u odnosu na vertikalnu ravninu najviše 15° kod neopterećenog vozila, kad je lice pločice na kojem je registracijski broj okrenuto prema dolje. |
| 4. | NAJVEĆA VISINA |
| 4.1. | Nijedna točka prostora za ugradbu registarske pločice na smije biti više od 1,5 m iznad tla, kad je vozilo neopterećeno. |
| 5. | NAJMANJA VISINA |
| 5.1. | Nijedna točka prostora za ugradbu registarske pločice na smije biti iznad tla manje od 0,2 m ili niža od polumjera kotača ako je on manji od 0,2 m, kad je vozilo neopterećeno. |
| 6. | GEOMETRIJSKA VIDLJIVOST |
| 6.1. | Prostor za ugradbu pločice mora biti vidljiv u prostoru omeđenom s dva prostorna kuta: jednim vodoravnim određenim s dvije ravnine koje prolaze kroz gornje i donje vodoravne rubove prostora za ugradbu pločice i za koje su kutovi u odnosu na horizontalu prikazani na slici 1. i drugim skoro vertikalnim određenim s dvije ravnine koje prolaze kroz bočne rubove pločice, za koje su kutovi u odnosu na središnju uzdužnu ravninu prikazani na slici 2. |

![](dodatni/355813.gif)

*Slika 1.*

Kut geometrijske
vidljivosti (vodoravni prostorni kut)

![](dodatni/355814.gif)

*Slika 2.*

Kut geometrijske
vidljivosti (vertikalni prostorni kut)

\_\_\_\_\_\_
(1) U
slučaju mopeda, to je svaka registarska i/ili indentifikacijska
pločica.

Dodatak 1.

OPISNI DOKUMENT

s obzirom na prostor za
ugradbu stražnje registarske pločice za tip motornog vozila na dva ili tri
kotača

(treba priložiti uz
zahtjev za homologaciju tipa sastavnoga dijela kad je podnesen odvojeno od
zahtjeva za homologaciju tipa vozila)

Br. narudžbe (dodjeljuje
podnositelj zahtjeva): ………………

Zahtjev za homologaciju
tipa sastavnoga dijela s obzirom na prostor za ugradbu stražnje registarske
pločice za tip motornog vozila na dva ili tri kotača mora sadržavati podatke
navedene u prilogu II. Pravilnika o homologaciji tipa
motornih vozila na dva ili tri kotača u točkama:

– 0.1,

– 0.2,

– 0.4 – 0.6,

– 2.2,

– 2.2.1,

– 9.6,

– 9.6.1.

Dodatak 2.

|  |
| --- |
| Naziv tijela za homologaciju |

CERTIFIKAT O
HOMOLOGACIJI TIPA SASTAVNOGA DIJELA

s obzirom na prostor za
ugradbu stražnje registarske pločice za tip motornog vozila na dva ili tri
kotača

OBRAZAC

Br. izvještaja: …………
tehničke službe: ………… datum:…………..

Broj homologacije tipa
sastavnoga dijela: ..… Broj izmjene /dopune: ….

1.         Trgovački
naziv ili oznaka vozila: ……………………………..

ass=MsoPlainText style='text-align:justify'>2.         Tip
vozila: ……………………………………………………

3.         Naziv
i adresa proizvođača: ………………………………….

            ………………………………………………………………

4.         Naziv
i adresa proizvođačeva predstavnika (ako ga ima): …….

            ………………………………………………………………

5.         Datum
kad je vozilo dostavljeno na ispitivanje: ……………….

6.         Homologacija tipa sastavnoga dijela je dodijeljena/odbijena(1)...

7.         Mjesto:
……………………………………………………..

8.         Datum:.
…………………………………………………….

9.         Potpis:  ……………………………………………………..

Pravilnik, NN 72/2005-1420